Målet med forbedringsprogrammet I sikre hænder er at give borgerne i ældreplejen en sikker pleje og behandling ved at reducere tryksår, medicinfejl, fald, uplanlagt vægttab, infektioner og forebyggelige indlæggelser.   I sikre hænder begyndte med 5 pilotkommuner i 2013, udvidede i 2016 med 13 kommuner, og i efteråret 2020 kom yderligere 15 kommuner med i forbedringsprogrammet.   I sikre hænder er et samarbejde mellem Sundhedsministeriet, KL og Dansk Selskab for Patientsikkerhed.   Runde:                                 Beløb:                  Bevilling: I sikre hænder 1:                24,6 mio. kr.         Sundhedsministeriet, KL, Pharmakon I sikre hænder 2:                19,1 mio. kr.         Sundhedsministeriet I sikre hænder 3:                16,1 mio. kr.         Sundhedsministeriet   Dertil kommer det, at der i finansloven for 2019 var afsat 5 mio. kr. til, at Dansk Selskab for Patientsikkerhed kunne udvikle og afprøve en metode i regi af I sikre hænder med henblik på at begrænse uplanlagt vægttab og underernæring hos borgere i ældreplejen. I forbedringsprogrammet har kommunerne arbejdet med de fokusområder, der har været størst behov for hos dem. Dog har alle i I sikre hænder 3 arbejdet med medicinsikkerhed, heriblandt sikker medicinering af borgere med demens. Find information om og metoder, materialer og forbedringsideer fra I sikre hænder på isikrehænder.dk